འོག་མ་ལ་བྱམས་སྐྱོང་མེད་པ།དབྱིན་སྐད་མ་གཏོགས་རང་སྐད་རྒྱག་མི་ཤེས་པ།དབྱིན་ཡིག་མ་གཏོགས་བོད་ཡིག་འབྲི་མི་ཤེས་པ།བོད་སྐད་སྒྲོག་པ་དང་བོད་ཡིག་འབྲི་བ་ལ་ངོ་ཚ་དང་ཚེར་སྣང་ཆེ་བ།ཚན་རིག་དྲང་བདེན་ཟེར་ནས་རང་གི་ཕ་ཆོས་ལ་དམའ་འབེབ།གུས་ཡངས་ཀྱི་ལྟ་བ་ཟེར་ནས་མི་རིགས་གང་ཞིག་ངོས་འཛིན་བྲལ་བའི་ར་མ་ལུག་གི་སྤྱོད་ངན།ཀླད་པ་དཀར་པོ་ཡིན་མདོག་གིས་ཕ་མ་རྒན་གསོ་ཁང་དུ་བསྐྱལ་བ།བོད་སྐད་དང་དབྱིན་སྐད་མཉམ་བསྲེས་བྱེད་པ་ལ་འཇོན་ཐང་དུ་བརྩི་བ།གཞན་གྱི་ཆས་གོས་གྱོན་རྒྱུ་ལ་གཟི་བརྗིད་དུ་བརྩི་བཞིན།རང་གི་རིག་གཞུང་དང་འབྲེལ་བའི་གྱོན་ཆས་གཟབ་མཁན་ལ་རྗེས་ལུས་སུ་ལྟ་བ།ཁ་འདོན་དགེ་སྦྱོར་གྱི་ཚོགས་ལ་མནོ་བསམ་ཙམ་ཡང་མིི་གཏོང་བ།ནམ་ལངས་ནས་དགོང་མོའི་བར་མི་ཡི་གཡོག་པོ་ཤ་སྟག་བྱེད་པ།དུས་ཚོད་ཁོམས་ཚད་ཐམས་ཅད་གློག་བརྙན་བལྟ་རྒྱུར་ཁོ་ན་ལ་བསྐྱེལ་བ།མདོར་ན་ཚེ་འདི་དང་ཕྱི་མ་གཉིས་ཀྱི་ནང་ནས།ཚེ་འདི་ཉིད་གཙོ་རུ་བྱེད་པ།རང་གི་རང་མགོ་མི་ཐོན་པའི་ཁར།ཕྱི་གླིང་མགོ་སེར་དག་གི་གཡོག་ལས་བྱེད།གཞན་གྱི་རྒྱལ་ཁབ་དང་ཆ་བྱད་ལྟ་བ་མི་གཅིག་པའི་མི་རིགས་རྣམས་ལ་ཞབས་འདེགས་སྒྲུབ་ཁུལ་བྱེད་པ་དེ་དག་ནི།ང་ཚོ་བོད་རིགས་འཛིན་པ་རྣམས་ཀྱི་ང་ཚོའི་ད་ལྟའི་འགན་འཁྲི་དང་མ་འོངས་པའི་ལངས་ཕྱོགས་མིན།འོ་ན་ང་ཚོས་བསམ་བློའི་འཁྱེར་སོ་ག་འདྲ་ཞིག་བཅང་དགོས་སྙམ་ན།